रहमान (अभिनेता, जन्म 1967)

रहमान (अभिनेता)

राशिन रहमान (जन्म 23 मई 1967) एक भारतीय अभिनेता हैं। उन्होंने मुख्य रूप से तमिल, हिंदी और तेलुगु सिनेमा के अलावा, मलयालम सिनेमा में लगभग 200 फिल्मों में काम किया है और कई पुरस्कार जीते हैं। उन्हें तमिल और तेलुगु सिनेमा में स्क्रीन नाम रघुमन और रघु से भी जाना जाता है।

करियर 
उन्होंने कूडेविडे (1983) से अपने अभिनय की शुरुआत की, जिसके लिए उन्होंने दूसरे सर्वश्रेष्ठ अभिनेता के लिए अपना पहला केरल राज्य फिल्म पुरस्कार जीता और वो 16 साल की उम्र में इस पुरस्कार के सबसे कम उम्र के प्राप्तकर्ता बन गए। 1980 के दशक ने मलयालम फिल्म उद्योग में उनके स्टारडम को बढ़ाया। उन्होंने 1980 के दशक के अंत और 1990 के दशक की शुरुआत में तमिल और तेलुगु फ़िल्मों में मुख्य भूमिकाएँ निभानी शुरू कर दीं। उन्होंने 2004 से मलयालम फिल्मों में वापसी की और 2000 के दशक के बाद से तमिल और तेलुगु फिल्मों में प्रमुख और सहायक भूमिकाओं में अभिनय कर रहे हैं।

पुरस्कार 
रहमान को उनकी पहली ही फिल्म कूदेवीदे में उनके प्रदर्शन के लिए सर्वश्रेष्ठ सहायक अभिनेता का राज्य पुरस्कार मिला। इस फिल्म के लिए उन्हें फिल्म क्रिटिक्स अवॉर्ड और चैंबर अवॉर्ड भी मिला था।
1984 में, उन्हें फिल्म इथिरी पूवे चुवन्ना पूव के लिए सर्वश्रेष्ठ अभिनेता का केरल फिल्म चैंबर पुरस्कार मिला।

रहमान को 2007 में दुबई में आयोजित एतिसलात एवरेस्ट फिल्म पुरस्कारों में मलयालम सिनेमा के 78 वर्षों के इतिहास में ट्रेंडसेटर का पुरस्कार मिला। कमल हासन, श्रीदेवी, मंजू वारियर और नादिया सहित नामांकन से जनता ने इस पुरस्कार के लिए रहमान को वोट दिया।अंजलि मेनन द्वारा निर्देशित रहमान की मलयालम फिल्म मंजाडिक्कुरु को 2008 में केरल में अंतर्राष्ट्रीय फिल्म समारोह में दो पुरस्कार मिले।

सन्दर्भ

बाहरी कड़ियाँ